ଦୁର୍ଘଟଣାରେ ଜଣେ ମୃତ ଡାକ୍ତରଖାନାରେ ଭଙ୍ଗାରୁଜା, ରାସ୍ତା ଅବରୋଧ\nବାମରା,୨୩।୮ (ସ୍ବ.ପ୍ର.)-ମଙ୍ଗଳବାର ସନ୍ଧ୍ୟା ପ୍ରାୟ ସାଢ଼େ ୭ଟାରେ ସମ୍ବଲପୁର ଜିଲା ବାମରା\nଦୁର୍ଘଟଣାରେ ଜଣେ ମୃତ ଡାକ୍ତରଖାନାରେ ଭଙ୍ଗାରୁଜା, ରାସ୍ତା ଅବରୋଧ\t August 23rd, 00:00 AM August 23rd, 00:00 AM\nବାମରା,୨୩।୮ (ସ୍ବ.ପ୍ର.)-ମଙ୍ଗଳବାର ସନ୍ଧ୍ୟା ପ୍ରାୟ ସାଢ଼େ ୭ଟାରେ ସମ୍ବଲପୁର ଜିଲା ବାମରା ବ୍ଲକ ରଙ୍ଗିଆଟିକ୍ରା ପଞ୍ଚାୟତ ତୁରିପଡାରେ ଦୁର୍ଘଟଣା ଘଟି ଜଣଙ୍କର ମୃତ୍ୟୁ ଘଟିଛି । ସେ ହେଲେ ତୁରିପଡାର ଦିନବନ୍ଧୁ ମାଝି। ତେବେ ଡାକ୍ତର ନ ଥିବା ଓ ଘଟଣାସ୍ଥଳରେ ପୋଲିସ ନ ପହଞ୍ଚତ୍ବା କାରଣକୁ ନେଇ ଉତ୍ୟକ୍ତ ଲୋକେ ମେଡିକାଲରେ ଭଙ୍ଗାରୁଜା କରି ମୃତଦେହକୁ ରାସ୍ତା ଉପରେ ରଖି ଅବରୋଧ କରିଥିଲେ। ପରିସ୍ଥିତି ଅଣାୟତ୍ତ ପରେ ଥାନା ଅଧିକାରୀ ଧିରଜ ଚୌପଦାର ଓ ବାମରା ତହସିଲଦାର ବମଳକୃଷ୍ଣି ଥମ୍ବ ପହଞ୍ଚତ୍ ଆଲୋଚନା କରିଛନ୍ତି। ଦିନବନ୍ଧୁ ତାଙ୍କର ୨ ପୁଅ କୃଷ୍ଣ ମାଝି (୧୬) ଓ ରାମକୁମାର ମାଝି (୧୪)ଙ୍କୁ ନେଇ ନିକଟସ୍ଥ ଗାଁରୁ ଫେରୁଥିଲେ । ଫେରିବା ବାଟରେ ପଛପଟୁ ଏକ ବାଇକ ସେମାନଙ୍କୁ ଧକ୍କା ଦେଇଥିଲା। ହେଲେ ବାଇକ ଛାଡି ଚାଳକ ପଳାଇଥିଲେ। ଗୁରୁତର ଅବସ୍ଥାରେ ଦିନବନ୍ଧୁଙ୍କୁ ବାମରା ଅଗ୍ନିଶମ କର୍ମଚାରୀ ଉଦ୍ଧାର କରି ଗୋବିନ୍ଦପୁର ଡାରକ୍ତରଖାନା ପହଞ୍ଚାଇଥିଲେ । ସେଠାରେ ଥିବା ଫାର୍ମାସିଷ୍ଟ ତାଙ୍କୁ ମୃତ ଘୋଷିତ କରିଥିଲେ । ଏହାପରେ ସେଠାରେ ଉପସ୍ଥିତ ଥିବା ଗ୍ରାମବାସୀ ଓ ପରିବାର ଲୋକେ ଡାକ୍ତର ନ ଥିବା ଓ ଘଟଣା ସ୍ଥଳରେ ପୋଲିସ ପହଞ୍ଚତ୍ନ ଥିବାରୁ ହଟ୍ଟଗୋଳ କରିଥିଲେ । ପରେ ଭଙ୍ଗାରୁଜା କରିବା ସହିତ ରାସ୍ତାରେ ମୃତଦେହ ରଖି ଅବରୋଧ କରିଥିଲେ।
